
REFERAT DE APROBARE
al proiectului de hotărâre privind aprobarea desemnării reprezentanților Consiliului Local al Comunei Șoldanu în Consiliul de Administrație constituit în cadrul Școlii Gimnaziale „Constantin Teodorescu” Șoldanu, pentru anul școlar 2023 - 2024
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar, 
Văzând:
· Adresa Școlii Gimnaziale „Constantin Teodorescu” Șoldanu nr. 899 din 28.08.2023, înregistrată la Primăria Comunei Șoldanu cu nr. 4741 din 30.08.2023;
· Hotărârea Consiliului Local al Comunei Șoldanu nr. 86 din 20.12.2022 privind aprobarea menținerii neschimbate a organizării rețelei școlare locale a unităților de învățământ preuniversitar de stat din raza de competență a Comunei Șoldanu, Județul Călăraşi, pentru anul școlar 2023 -2024;
· Hotărârea Consiliului Local al Comunei Șoldanu nr. 61 din 25.08.2022 privind aprobarea desemnării reprezentanților Consiliului Local al Comunei Șoldanu în Consiliul de Administrație, respectiv în Comisia pentru evaluarea și asigurarea calității constituite în cadrul Școlii Gimnaziale „Constantin Teodorescu” Șoldanu, pentru anul școlar 2022 - 2023;
· Hotărârea Consiliului Local al Comunei Șoldanu nr. 16 din 29.03.2023 privind aprobarea Organigramei resurselor umane de la nivelul Comunei Șoldanu și Statului de funcții al Primăriei Comunei Șoldanu, în anul 2023;
· Hotărârea Consiliului Local al Comunei Șoldanu nr. 34 din 23.06.2023 privind aprobarea alegerii Președintelui de ședință al Consiliului Local al Comunei Șoldanu pentru lunile iulie, august, septembrie 2023.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art.211 din Ordonanța de urgență a Guvernului nr.57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată.
Analizând prevederile:
· Legii învățământului preuniversitar nr. 198/2023, cu modificările ulterioare:
· Art. 128 alin. (2) lit. b) - În unitățile de învățământ de stat, consiliul de administrație este organul deliberativ de conducere al unității de învățământ și este constituit din 7, 9 sau 11 membri, astfel: ... în cazul în care consiliul de administrație este format din 9 membri, aceștia sunt: directorul, 3 cadre didactice, din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanți ai consiliului local, 2 reprezentanți ai părinților. Prevederile se aplică în mod corespunzător unităților de învățământ cu efective între 301 și 400 de beneficiari primari. Cvorumul de ședință este constituit în prezența a cel puțin 5 membri.
· Ordinului Ministrului educației naționale nr. 5154/2021 pentru aprobarea Metodologiei-cadru de organizare si funcționare a consiliilor de administrație din unitățile de învățământ preuniversitar: 
· art. 1 - Unitățile de învățământ preuniversitar cu personalitate juridica, denumite in continuare unități de învățământ, sunt conduse de consiliile de administrație, de directori si, după caz, de directori adjuncți. In exercitarea atribuțiilor ce le revin, consiliile de administrație si directorii conlucrează cu consiliul profesoral, consiliul reprezentativ al părinților si asociația de părinți, acolo unde aceasta este legal constituita, si cu autoritățile administrației publice locale.
· art. 4 alin. (1) lit. b) - Structura consiliului de administrație din unitățile de învățământ preuniversitar de stat este următoarea: in cazul in care consiliul de administrație este format din 9 membri: 4 cadre didactice, primarul sau un reprezentant al primarului, 2 reprezentanți ai consiliului local si 2 reprezentanți ai părinților. Directorul unității de învățământ este membru de drept al consiliului de administrație din cota aferenta cadrelor didactice din unitatea de învățământ respectiva;
· art. 5 alin. (1) - La începutul fiecărui an școlar, dar nu mai târziu de data începerii cursurilor, consiliul de administrație in exercițiu hotărăște declanșarea procedurii de constituire a noului consiliu de administrație;
· art. 5 alin. (2) lit. a) - In vederea constituirii noului consiliu de administrație, in acord cu prevederile art. 4, directorul unității de învățământ derulează următoarea procedura: solicita, in scris, consiliului local, primarului, respectiv consiliului județean/Consiliului General al Municipiului București, președintelui consiliului județean - in cazul învățământului special, operatorului economic/operatorilor economici sau consiliului reprezentativ al operatorilor economici, in cazul unităților de învățământ care școlarizează in învățământul profesional si tehnic, consiliului reprezentativ al părinților, precum si consiliului elevilor desemnarea reprezentanților, in termen de 15 zile lucrătoare de la data solicitării; in cazul unităților de învățământ in care exista clase cu învățământ in limba materna, directorul solicita consiliului reprezentativ al părinților sa desemneze si un reprezentant al părinților elevilor care învață la clasele cu învățământ in limba materna; in mod similar se procedează si in unitățile de învățământ cu predare in limbile minorităților naționale in cadrul cărora funcționează si clase cu predare in limba romana;
· Ordonanței de urgență a Guvernului nr. 57/20199 privind Codul administrativ: 
· art. 129 alin. (1): Consiliul local are inițiativa si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale;
· art. 129 alin. (2) lit. d): Consiliul local exercita următoarele categorii de atribuții privind gestionarea serviciilor de interes local; 
· art. 129 alin .(7) lit. a): In exercitarea atribuțiilor prevăzute la alin. (2) lit. d), consiliul local asigura, potrivit competentei sale si in condițiile legii, cadrul necesar pentru furnizarea serviciilor publice de interes local privind: educația;
· art. 155 alin. (1) lit. d): Primarul îndeplinește următoarele categorii principale de atribuții: atribuții privind serviciile publice asigurate cetățenilor, de interes local;
· art. 155 alin .(5) lit. c): În exercitarea atribuțiilor prevăzute la alin. (1) lit. d), primarul … ia masuri pentru organizarea executării si executarea în concret a activităților din domeniile prevăzute la art. 129 alin. (6) si (7).
Ținând cont de prevederile:
· Legii nr. 161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea si sancționarea corupției:
· Art. 88 alin. (11) - Activitatea desfășurata de consilierul local sau consilierul județean, in calitate de membru al consiliilor de administrație al unei entități economice din subordinea sau la care unitatea administrativ-teritoriala pe care o conduce deține participație, la unitățile si instituțiile de învățământ de stat sau confesionale si la spitalele publice din rețeaua autorităților administrației publice locale sau a altor reprezentanți ai instituțiilor publice din subordinea unităților administrativ-teritoriale nu este retribuita.
Față de elementele prezentate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, propun spre dezbatere și aprobare Proiectul de hotărâre nr. 49 din 07.09.2023 privind aprobarea desemnării reprezentanților Consiliului Local al Comunei Șoldanu în Consiliul de Administrație constituit în cadrul Școlii Gimnaziale „Constantin Teodorescu” Șoldanu, pentru anul școlar 2023 - 2024.

INIȚIATOR PROIECT:
Viceprimarul cu atribuții de primar al Comunei Șoldanu,
Valeriu MUSTĂȚEA

